**Հաշվետվություն**

Մարտի 25-30-ը Գեղարվեստի ավագ դպրոցի 18 սովորող և 7 դասավանդողներ մեկնեցին Թբիլիսի` ,,[Արտ-Թբիլիսի,, նախագիծը իրականացնելու նպատակով](http://highsc.mskh.am/node/572):

Նախագիծն իրականացնելու համար նախ և առաջ կարևոր էր գործընկեր դպրոց գտնելը` հետագա համագործակցության և այս նախագիծն ամենամյա դարձնելու համար: Առաջին կանգառը թիվ 98 դպրոցն էր, որտեղ մեզ դիմավորեց դպրոցի տնօրենը` Գ. Մոմցելիձեն: Կարճ դպրոցական ելույթ-ողջույնից հետո Գ. Մոմցելիձեն հայտարարեց, որ էկոլոգների և վրացերեն լեզվի փորձառության համար մեկնած խմբերը կտեղավորվեն իրենց դպրոցի սովորողների ընտանիքներում, իսկ Գեղարվեստի ավագ դպրոցին կհյուրընկալեն Թբիլսիի քաղաքապետարանի Սոլիկո Վիրսալաձեի անվան թիվ 1 նկարչական արվեստի դպրոցի սովորողները: Ջերմ ընդունելությունից և մեր նոր բարեկամների հետ ծանոթանալուց հետո տեղափոխվեցինք մեր նոր բնակարանները:

Թբիլիսիում մենք իրականացրեցինք այն բոլոր նախագծերը, որոնք արդեն նախապատրաստել էինք:

Առաջին օրը վրացի արվեստաբանը` Սոլոմոնը, մեզ ուղեկցեց դեպի ճանաչված նկարչուհի Էլենե Ախվելդիանիի արվեստանոց-թանգարան: Հետո այցելեցինք թիվ 98 դպրոց և մասնակցեցինք էկոդասին, որից հետո ելույթ ունեցան մեր և թիվ 98 դպրոցի սովորողները: Հետո Արվեստի դպրոցի սովորողները և մենք քայլեցինք Աբասթումանի տարածքով, որտեղ Նինո Բարնաբիշվիլին, ով Գեղարվեստի ակադեմիայի արվեստաբանության բաժնի ուսանողուհի է, մեզ համար համառոտ պատմեց Թբիլիսիի պատմությունը: Հետո մեզ առաջնորդեց մի հիասքանչ ջրվեժի մոտ, որտեղ էլ Քրիստինան ու Աստղիկը` Արման Գրիգորյանի գլխավորությամբ, իրականացրեցին նկարչական պերֆորմանսը: Մյուս նկարիչներից մի քանիսը սկսցին նկարել Աբասթումանի տարածքում, իսկ մյուսները` հենց ջրվեժի մոտ: Երեկոյան թափառեցինք մինչև Ս. Գեորգիի հրապարակ, այնտեղից էլ տրանսպորտով մեկնեցինք Արվեստի դպրոց:

Երկրորդ օրը առավոտյան մեզ այցելեց տիար Բլեյանը, ծանոթացավ Արվստի դպրոցի սովորողների, դասավանդողների հետ, հետո միասին քայլեցինք դեպի Թբիլիսիի Հայարտուն: Ս. Էջմիածնի բակում Հերիքնազ Գալստյանը սովորողների հետ իրականացրեց տեղի խաչքարերի, հուշաքարերի դաջվածքների վերարտադրում կտորի վրա` կավի միջոցով: Հայարտանը տեցի ունեցավ հանդիպում Վրաստանի նախագահի խորհրդականի, «Վրաստան» թերթի խմբագիր Վան Բայբուրթյանի, Վրաստանում ՀՀ  դեսպանության առաջին խորհրդական Լևոն Թորգոմյանի և այլ հյուրերի հետ: Այստեղ ներկայացվեց կրթահամալիրը, իսկ հյուրերը ողջունեցին կրթահամալիրի կողմից իրականացվող այս նախագծերը: Այս հանդիպումից հետո մի քանի սովորողներ Սոֆյա Այվազյանի և Էլյա Հերգնայանի հետ քայլեցին դեպի Հավլաբար թաղամաս, Խոջիվանք` հետազոտական աշխատանք կատարելու նպատակով, իսկ մյուս խումբը ուղևորվեց դեպի ճոպանուղի` Թամարա թագուհու ամրոց բարձրանալու համար: Նորից քայլեցինք երեկոյան Թբիլիսիով:

Երրորդ օրը եղանք Բուսաբանական այգում: Հիացանք, նկարիչ սովորողները նկարեցին, Արման Գրիգորյանի ղեկավարությամբ իրականացրեցին վիդեո-արտի ֆոտոներ, վիդեոներ: Ասեմ, որ բոլոր օրերին էլ սովորղները լուսանկարում և վիդեոներ էին անում և’ վիդեո-արտի համար, և’ ,,Թբիլիսին` ներսից,, լուսանկարչական պլեներն էին իրականացնում, իսկ թատրոնի խումբը ներկայացնում էր էտյուդներ: Երեկոյան այցելեցինք Ս. Երրոդություն եկեղեցի և թափառեցինք Թբիլիսիով:

Չորրորդ օրը Արվեստի դպրոցում հրավիրված էին բազմաթիվ հյուրեր: Հնչեցին գեղեցիկ խոսքեր, վրացական կողմը մեծ ոգևորությամբ ասաց, որ այս համագործակցությունն անպայման պիտի շարունակվի: Մենք նույնպես մեր շնորհակալությունը հայտնեցինք ջերմ հյուրընկալության և համագործակցության համար: Քաղաքապետարանը եկել էր նվերեներով, նվեր ստացանք նաև թարգմանիչ Գիվի Շահնազարովից երկու գիրք` Սայաթ-Նովայի և Նահապետ Քուչակի գրքերը երկլեզու` հայերեն-վրացերեն լեզուներով:

Հանդիպումից հետո այցելեցինք Մծխեթի: Հետո նորից այց` Հավլաբար թաղամաս` Վարդատոնի հետքերով: Իսկ Սամուէլ Պալոյանը թղթին հանձնեց հորերի կափարիչների վրացատառ նկարները` ուրբանիստական նկարչական ոճին հետևելով:

Բոլոր օրերն էլ հագեցած էին, արդյունավետ:

Մեր այցելության արդյունքում կարևորում եմ հետևյալը` համագործակցելու, համատեղ ծրագրեր իրականացնելու համար նոր գործընկեր գտանք` ի դեմս քաղաքապետարանի թիվ 1 Արվեստ դպրոցի, որը 60 տարվա պատմություն ունի և , ինչպես տեսանք, համարվում է արվեստի մայր օջախ: Հետագա գործընկերության համար պայմանավորվածություն ձեռք բերեցինք Լուսանկարչական դպրոցի տնօրեն Մայա Դեյսաձեի հետ: Մեզ հետագայաում կաջակցեն նաև լուսանկարիչ Յուրի Մեչիտովը, գեղանկարիչ Արտեմ Ալաբուլյանցը և այլ արվեստագետներ:

Կարծում եմ, որ որպես առաջին մշակութային այց, մեր Թբիլիսի մեկնելը շատ կարևոր էր և հիմք դրվեց նոր բարեկամության և համագործակցության, նոր կամուրջների:

Գեղարվեստի ավագ դպրոցի խումբը շնորհակալություն հայտնում և’ մեր սիրելի Աշոտ Բլեյանին, և’ Գեորգի Մոմցելիձեին, որովհետև երկուսն էլ շատ հետևողական պատրաստել և կազմակերպել էին մեր երկու դպրոցների հանդիպումը:

Գեղարվեստի ավագ դպրոցի ղեկավար` Լուսինե Մանուկյան